
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 106 


13 Φεβρουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της 6976/1040/23.3.1992 απόφασης του 
Υφυπουργού Περιβάλλοντος Χωροταξίας και Δη¬ 
μοσίων Έργων «Καθορισμός ως υπέργειου εστε- 
γασμένου χώρου στάθμευσης αυτοκινήτων που 
βρίσκεται εντός του ρυμοτομικού σχεδίου Αθηνών» 


(Δ'253). 1 

Κίνηση της διαδικασίας σύνταξης Γενικού Πολεοδομι- 
κού Σχεδίου δημοτικού διαμερίσματος Μεσημερί- 

ου Δήμου Επανομής (Ν. Θεσσαλονίκης). 2 

Αναστολή χορήγησης οικοδομικών αδειών και εκτέλε¬ 
σης οικοδομικών εργασιών στην εντός του εγκε¬ 
κριμένου ρυμοτομικού σχεδίου περιοχή Κεραμει- 

κού του Δήμου Αθηναίων. 3 

Αναστολή χορήγησης οικοδομικών αδειών στον οικι¬ 
σμό Παραλίου Άστρους του Δήμου Βόρειας Κυ- 

νουρίας (Ν. Αρκαδίας). 4 

Έγκριση παρέκκλισης όρων δόμησης για την κατα¬ 
σκευή Βρεφονηπιακού Σταθμού Σάμου - Ν. Σά¬ 
μου. 5 


ΑΠΟΦΑΣΕΙ Σ 

Αριθ. 1268 (1) 


Ανάκληση της 6976/1040/23.3.1992 απόφασης του Υφυ¬ 
πουργού Περιβάλλοντος, Χωροταξίας και Δημοσίων 
Έργων «Καθορισμός ως υπέργειου εστεγασμένου χώ¬ 
ρου στάθμευσης αυτοκινήτων που βρίσκεται εντός 
του ρυμοτομικού σχεδίου Αθηνών» (Δ' 253). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 323 του από 


14.7.1999 Π.Δ/τος «Κώδικας Βασικής Πολεοδομικής Νο¬ 
μοθεσίας» (Δ'580). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

4. Το υπ’ αριθμ. 3515/7521/29.11.2001 έγγραφο του Ορ¬ 
γανισμού Αθήνας, στο οποίο αναφέρεται ο λόγος ανά¬ 
κλησης της υπ’ αριθμ. 6976/1040/23.3.1992 απόφασης. 

5. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του οικείου Ο.Τ.Α., 
αποφασίζουμε: 

1. Ανακαλείται η 6976/1040/23.3.1992 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων «Καθορισμός ως υπέργειου εστεγασμένου χώρου 
στάθμευσης αυτοκινήτων που βρίσκεται εντός του ρυμο¬ 
τομικού σχεδίου Αθηνών» (Δ' 253). 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουαρίου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1267 (2) 

Κίνηση της διαδικασίας σύνταξης Γενικού Πολεοδομικού 
Σχεδίου δημοτικού διαμερίσματος Μεσημεριού Δή¬ 
μου Επανομής (Ν. Θεσσαλονίκης). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 (παρ. 1)τουΝ. 1337/1983 
«Επέκτασητωνπολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α' 33^ 

2. Τις διατάξεις του άρθρου 4 (παρ. 10) του Ν. 
2508/1997 «Βιώσιμη οικιστική ανάπτυξη των πάλεων και 
οικισμών της Χώρας και άλλες διατάξεις» (Α' 124). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

4. Την 111/2001 γνωμοδότηση δημοτικού συμβουλίου 
Επανομής. 

5. Την 6/21/5.10.2001 γνωμοδότηση της Εκτελεστικής 
Επιτροπής του Οργανισμού Θεσσαλονίκης. 


6. Το γεγονός ότι από τις κανονιστικές διατάξεις αυτής 
της απάφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Την κίνηση της διαδικασίας σύνταξης του Γ ενικού Πο- 
λεοδομικού Σχεδίου του δημοτικού διαμερίσματος Με¬ 
σημεριού του Δήμου Επανομής (Ν. Θεσσαλονίκης), τα 
άρια του οποίου φαίνονται με κάκκινη γραμμή στο σχετι¬ 
κό πρωτότυπο διάγραμμα σε κλίμακα 1:300.000, που θε¬ 
ωρήθηκε απά τον Προϊστάμενο της Διεύθυνσης Τοπο- 
γραφικών Εφαρμογών με την αριθμ. 1267/2002 πράξη 
του και που αντίτυπά του σε φωτοσμίκρυνση δημοσιεύε¬ 
ται με την παρούσα απάφαση. 

2. Η ισχύς της παρούσας απάφασης αρχίζει απά τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Ιανουαρίου 2002 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 




ΕΡΙΒΑΛΛΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1263 (3) 

Αναστολή χορήγησης οικοδομικών αδειών και εκτέλεσης 
οικοδομικών εργασιών στην εντός του εγκεκριμένου 
ρυμοτομικού σχεδίου περιοχή Κεραμεικού του Δήμου 
Αθηναίων. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχονταςυπόψη: 

1. Τις διατάξεις των άρθρων 152 (παρ. 5) και 159 (παρ. 
2) του από 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις της παρ. 9.β του άρθρου 25 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124). 

3. Τις διατάξεις του άρθρου 29Α του Ν. 1558/1985, «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με την παρ. 2α του άρθρου 1 του Ν. 
2469/1997 (Α'38). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος Χωροταξίας και Δημοσίων Έργων» (Β' 1484). 


6. Το 4/14.1.2002 υπηρεσιακό σημείωμα της ίΔ^νσης Πο- 
λεοδομικού Σχεδιασμού - Τμήμα Παραδοσιακών Οικι¬ 
σμών. 

7. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Αναστέλλεται για ένα (1) χρόνο η χορήγηση οικοδο¬ 
μικών αδειών και η εκτέλεση οικοδομικών εργασιών στην 
εντός του εγκεκριμένου ρυμοτομικού σχεδίου περιοχή 
Κεραμεικού του Δήμου Αθηναίων και ειδικότερα στην πε¬ 
ριοχή που περικλείεται από τις οδούς Πειραιώς, Βουτά- 
δων, Τριπτολέμου και την Ιερά Οδό, όπως φαίνεται με 
μπλε γραμμή στο σχετικό πρωτότυπο διάγραμμα σε κλί¬ 
μακα 1:5000, που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την .../2002 πράξη 
του και που αντίτυπό του σε φωτοσμίκρυνση δημοσιεύε¬ 
ται με την παρούσα απόφαση. 

2. Από την παρούσα αναστολή εξαιρούνται α) η έκδοση 
οικοδομικών αδειών κατεδάφισης καθώς οι εργασίες κα¬ 
τεδάφισης κτηρίων β) οι εκτελούμενες εργασίες για το 
ΜΕΤΡΟ Αθηνών. 

3. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 23 Ιανουαρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1262 (4) 

Αναστολή χορήγησης οικοδομικών αδειών στον οικισμό 
Παραλίου Άοτρουςτου Δήμου Βόρειας Κυνουρίας (Ν. 
Αρκαδίας). 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 152 (παρ. 5) και 159 (παρ. 
2) του απά 14.7.1999 Π.Δ/τος «Κώδικας Βασικής Πολεο- 
δομικής Νομοθεσίας» (Δ' 580). 

2. Τις διατάξεις του άρθρου 25 της παρ. 9β του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Την υπ’ αριθμ. Υ6/31.10.2001 απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων «Ανάθεση αρμοδιοτήτων 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς Περιβάλλοντος, Χωροτα¬ 
ξίας και Δημοσίων Έργων (Β' 1484). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) και αντικα- 
ταστάθηκε με την παραγρ. 2α του άρθρου 1 του Ν. 
2469/1997 (Α'38). 

5. Το υπ’ αριθμ. 113/12.9.2001 υπηρεσιακό σημείωμα 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών. 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Α. Αναστέλλεται για έξι (6) μήνες ακόμη η χορήγηση οι¬ 
κοδομικών αδειών στον οικισμό Παραλίου Άστρους του 
Δήμου Βόρειας Κυνουρίας (Ν. Αρκαδίας) και ειδικότερα 
στο τμήμα που έχει χαρακτηρισθεί ως παραδοσιακό με το 
από 13.10.1998 Π.Δ/γμα (Δ' 908), στο οποίο έχει επιβλη¬ 
θεί αναστολή με τις 23836/5311/22.9.1999 (Δ' 732) και 
28985/7995/7.11.2000 (Δ' 798) αποφάσεις του Υπουργού 
και του Υφυπουργού Περιβάλλοντος, Χωροταξίας και Δη¬ 
μοσίων Έργων αντίστοιχα, όπως φαίνεται περικλειόμενο 
με μπλέ γραμμή στο σχετικό πρωτότυπο διάγραμμα σε 
κλίμακα 1:1000 που συνοδεύει τη 25779/5439/5.9.1997 
απόφαση του Υφυπουργού Περιβάλλοντος, Χωροταξίας 
και Δημοσίων Έργων (Δ' 802). 

Β. Της παραπάνω αναστολής εξαιρούνται τα εξής: 

1. Χορήγηση αδειών χρωματισμού και επισκευής όψεων 
καθώς και οι άδειες εργασιών επισκευής για λόγους χρή¬ 
σης και υγιεινής μετά από έγκριση της Επιτροπής Πολεο- 
δομικού και Αρχιτεκτονικού Ελέγχου (ΕΠΑΕ). 

2. Η αναθεώρηση οικοδομικών αδειών κατά τη διάρ¬ 
κεια ισχύος της άδειας και για το υπόλοιπο του χρόνου 
ισχύος της για μερική ή ολική τροποποίηση της αρχιτε¬ 
κτονικής μελέτης ή στατικής ή και των λοιπών μελετών 
με ή χωρίς αλλαγή του περιτυπώματος του κτιρίου αλλά 
χωρίς αύξηση του συντελεστή δόμησης που χρησιμο¬ 
ποιήθηκε κατά την έκδοση της άδειας και όγκου του κτι¬ 
ρίου και μόνο για το τμήμα του κτιρίου που έχει περατω- 
θεί ο φέρων οργανισμός της οικοδομής και μετά από 
έγκριση της ΕΠΑΕ. 

3. Η αναθεώρηση οικοδομικών αδειών που έχει λήξει, η 
ισχύς τους και για την ολοκλήρωση των υπολειπομένων 


εργασιών με τις προϋποθέσεις της προηγουμένης παρα¬ 
γράφου 2. 

4. Η χορήγηση αδειών αλλαγής χρήσης των κτιρίων και 
διαρρύθμισης τους για προσαρμογή στη νέα χρήση με τις 
ακόλουθες προϋποθέσεις: 

α. Η νέα χρήση να είναι σύμφωνη με τη πρόταση της Δι¬ 
εύθυνσης Πολεοδομικού Σχεδιασμού - Τμήμα Παραδοσια¬ 
κών Οικισμών, όπως αναφέρεται στην από 11.7.1997 εισή¬ 
γηση της Διεύθυνσης και στο σχετικό διάγραμμα. 

β. Να μην αυξάνεται ο όγκος και ο υλοποιημένος συντε¬ 
λεστής δόμησης του κτιρίου. 

γ. Να μη θίγονται παραδοσιακά στοιχεία της εξωτερι¬ 
κής όψης του κτιρίου κατά την προσαρμογή αυτού στη 
νέα χρήση και μετά από έγκριση της ΕΠΑΕ, στην οποία 
πρέπει να υποβάλλεται αναλυτική κατάσταση εργασιών 
και επεμβάσεων που απαιτούνται και φωτογραφίες του 
εσωτερικού και εξωτερικού του κτιρίου. 

5. α.Η χορήγηση οικοδομικών αδειών για τις περιπτώ¬ 
σεις που έχει υποβληθεί πλήρηςφάκελλος στην αρμάδια 
πολεοδομική υπηρεσία μέχρι 17.9.1997, ημερομηνία 
έναρξης ισχύος της αρχικής αναστολής. 

β. Οι οικοδομικές άδειες των περιπτώσεων: 
ί. Κατεδάφιση παλαιού κτιρίου και ανέγερση νέου τριο- 
ρόφου στο Ο.Τ. 54 ιδιοκτησίας Ηλ. I. Δασκολιά. 

ϋ. Προσθήκη κατ’ επέκταση και καθ’ ύψος στο παλαιό 
διόροφο κτίριο, στο Ο.Τ. 53, ιδιοκτησίας Αλ. και Ευαγγ. 
Δαλιάνη. 

ίΐί. Διώροφη οικοδομή στο Ο.Τ. Γ. 154. 

6. Για τις περιπτώσεις της παραγράφου 5β της παρού¬ 
σας πρέπει να προηγηθεί η έγκριση της μελέτης από τη 
Διεύθυνση Πολεοδομικού Σχεδιασμού - Τμήμα Πα¬ 
ραδοσιακών Οικισμών μετά από σύμφωνη γνώμη της αρ¬ 
μόδιας ΕΠΑΕ. 

Γ. Η ισχύς της παρούσας απόφασης αρχίζει από τις 
21 . 11 . 2001 . 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Ιανουαρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

-φ- 

Αριθ.Δ.Π2232/Φ.5.24.1 ( 5 ) 

Έγκριση παρέκκλισης όρων δόμησης για την κατασκευή 
Βρεφονηπιακού Σταθμού Σάμου - Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τον Ν. 3200/1955 «περί διοικητικής αποκέντρωσης» 
σε συνδυασμό με το Ν.Δ 532/1970,το Β.Δ 712/1970,το 
Ν.Δ 950/1972 και το Ν. 291/1973. 

2. Την με αριθμό πρωτ. 75724/1151/30.12.1983 κοινή 
απόφαση Υπουργών Προεδρίας Κυβέρνησης και Χ.Ο.Π 
«περί κωδικοποίησης-τροποποίησης και συμπλήρωσης 
συλλογικών οργάνων γνωμοδοτικής αποφασιστικής αρ¬ 
μοδιότητας του Υπουργείου Χ.Ο.Π σε ενιαίο κείμενο» 
(Φ.Ε.Κ767-Β'/30.12.1983). 

3. Τις διατάξεις του Ν.Δτης 17.7.1923 «περί σχεδίων πό¬ 
λεων, κωμών και συνοικισμών του κράτους και οικοδομής 
αυτών» όπως τροποποιήθηκε μεταγενέστερα. 

4. Τις διατάξεις του Α.Ν 315/1968 και του Ν.Δ 
1018/1971. 

5. Τον Ν. 2218/94 και τον Ν. 2240/94. 

6. Το με αριθμό πρωτ. 5826/26.10.2001 έγγραφο του 
Δήμου Βαθέος, με το οποίο ζητείται έγκριση παρέκκλισης 
όρων δόμησης για τον βρεφονηπιακό σταθμό Σάμου. 

7. Την από 26 Οκτωβρίου 2001 αιτιολογική έκθεση του 
Δήμου Βαθέος. 

8. Τα από Δεκέμβριο 1999 οχεδιαγράμματα (τοπογρα- 
φικό και διάγραμμα κάλυψης) άπου αποτυπώνεται το πε¬ 
ρίγραμμα του κτιρίου του βρεφονηπιακού σταθμού Σά¬ 
μου. 

9. Το Ν. 1577/18.12. 1985 (Φ.Ε.Κ 210-Α'), όπως τροπο¬ 
ποιήθηκε και συμπληρώθηκε με τον Ν. 2831/12/13.6.2000 
(Φ.Ε.Κ 140-Α') καισυγκεκριμμένατο άρθρο 21 αυτού, που 
ορίζει ότι για ορισμένα κτίρια στα οποία περιλαμβάνονται 
και τα προνοιακού χαρακτήρα, επιτρέπεται παρέκκλιση 
εφόσον επιβάλλεται για λειτουργικούς λόγους. 

10. Το πρακτικό με αριθμό 4/2ο/29.10.2001 του Συμ¬ 
βουλίου Χωροταξίας Οικισμού και Περιβάλλοντος Νομού 
Σάμου με το οποίο τούτο αποφάσισε να γίνουν δεκτές οι 
αιτούμενες παρεκκλίσεις. 

11. Το γεγονός ότι συντρέχουν οι προϋποθέσεις του άρ¬ 
θρου 21 του Ν. 1577/18.12.1985 (Φ.Ε.Κ 210-Α'),διότι σύμ¬ 
φωνα με την αιτιολογική έκθεση του Δήμου Βαθέος πρέ¬ 


πει να έχουμε ποσοστό κάλυψης 50%, συντελεστή δόμη¬ 
σης 0,50 και ύψος 8,00 μ., αποφασίζουμε: 

Να δοθεί παρέκκλιση όρων δόμησης για το οικόπεδο 
όπου θα ανεγερθεί ο βρεφονηπιακός σταθμός Σάμου 
σύμφωνα με το σκεπτικό της παρούσας και συγκεκριμμέ- 
να 

• Το ποσοστό κάλυψης να μην υπερβαίνει το 50%. 

• Ο συντελεστής δόμησης να μην υπερβαίνει το 0,8. 

• Το μέγιστο επιτρεπόμενο ύψος να είναι 8,00 μ. με- 
τρούμενο από την τελική διαμορφωμένη στάθμη του πε¬ 
ριβάλλοντος εδάφους. 

• Να τηρείται πρασιά 5,00 μ. 

• ΚατάταλοιπάθαέχουνεφαρμογήοΝ. 1577/18.12.1985 
(Φ.Ε.Κ 210 Α'), όπως τροποποιήθηκε και συμπληρώθηκε με 
τον Ν. 2831/12/13.6.2000 (Φ.Ε.Κ 140-Α'), καθώς και ο εκά- 
στοτε ισχύον Γενικός Οικοδομικός Κανονισμός. 

Η παρούσα να δημοσιευθεί στην Εφημερίδα της Κυ- 
βερνήσεως. 

Σάμος, 28 Δεκεμβρίου 2001 

ΟΝομάρχης κ.α.α. 

Ο Βοηθός Νομάρχη 
ΕΜΜΑΝΟΥΗΛ ΓΕΡΟΓΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




